Diari Oficial de la Generalitat Valenciana


Sumari del DOGV 9856, del 24-05-2024 (2024/4758)

RESOLUCIÓ de 15 de maig de 2024, de la Secretaria Autonòmica d'Educació, per la qual es fa públic el reconeixement de les accions formatives que formen els plans d'activitats proposats per les entitats col·laboradores per a la impartició de cursos específics de competència digital docent reconegudes en la formació del professorat per al curs 2023-2024.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9856

Data del DOGV
:   24-05-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/4758


Data del document
:   15-05-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació
    * formació del professorat

RESOLUCIÓ de 15 de maig de 2024, de la Secretaria Autonòmica d'Educació, per la qual es fa públic el reconeixement de les accions formatives que formen els plans d'activitats proposats per les entitats col·laboradores per a la impartició de cursos específics de competència digital docent reconegudes en la formació del professorat per al curs 2023-2024. [2024/4758]  
D'acord amb la Resolució de 15 de febrer de 2024, de la directora general de Personal Docent, per la qual es regula el procediment extraordinari per al reconeixement d'entitats col·laboradores per a la impartició de cursos específics de competència digital docent (CDD) A1, A2, B1 i B2, i la seua posterior acreditació, en l'apartat sext de l'esmentada resolució, en el punt 5, s'indica que seran publicades en el Diari Oficial de la Generalitat Valenciana les propostes definitives del reconeixement de les entitats col·laboradores i els seus plans de formació.  
  
Vistes les sol·licituds presentades per entitats col·laboradores reconegudes per al curs 2023-2024, considerant el que es disposa en l'Orde 65/2012, de 26 d'octubre, de la Conselleria d'Educació, Formació i Ocupació, que regula el model de formació permanent del professorat i el disseny, reconeixement i registre de les activitats formatives, i segons el que s'establix en la normativa esmentada, esta Secretaria Autonòmica d'Educació, fent ús de les funcions que li atribuïx el Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació, desplegat en l'Orde 9/2024, de 25 d'abril, de la mateixa conselleria, resol:  
  
  
Primer  
Reconéixer les entitats col·laboradores admeses i les activitats formatives autoritzades en la formació del professorat per al curs 2023-2024 que s'inclouen en l'annex I d'esta resolució definitiva.  
  
Segon  
No reconéixer les entitats col·laboradores i/o activitats formatives no autoritzades en la formació del professorat per al curs 2023-2024 que s'inclouen en l'annex II.  
  
Tercer  
Podrà participar en les activitats esmentades en l'annex I d'esta resolució:  
1. El personal docent en servici actiu, suspensió de funcions o en excedència dels centres sostinguts amb fons públics d'ensenyaments no universitaris regulats en la Llei orgànica 2/2006, de 3 de maig, d'educació, a la Comunitat Valenciana.  
2. Personal funcionari de cossos docents de la Comunitat Valenciana adscrit als organismes educatius de les diferents conselleries, de l'Administració general de l'Estat, en servicis especials, en programes de l'acció educativa espanyola en l'exterior o en el Ministeri d'Educació, Formació Professional i Esports, i en altres administracions públiques.  
  
3. Inspectores i inspectors d'Educació de la Conselleria d'Educació, Universitats i Ocupació.  
  
Quart  
D'acord amb l'apartat nové de la Resolució de 15 de febrer de 2024, de la directora general de Personal Docent, una vegada finalitzada l'activitat, en el termini màxim d'un mes, els usuaris acreditats per l'entitat hauran d'emplenar, a través de l'Oficina Virtual d'Entitats Col·laboradores, https://ovient.edu.gva.es/, segons el model establit, la relació de participants aptes i experts, amb expressió del nombre d'hores d'intervenció, i la memòria final de valoració global de l'activitat.  
  
En la relació de participants aptes només haurà d'indicar-se el personal docent amb dret a un certificat de reconeixement.  
Els certificats expedits per les entitats, acreditatius de la participació en activitats de formació, hauran de contindre la informació establida en l'annex I de l'Orde 65/2012, de 26 d'octubre.  
Si es complixen tots els requisits, el Servici de Registre i Acreditació Docent expedirà les diligències a nom dels participants, que acompanyaran els certificats expedits per l'entitat.  
  
Quint  
Segons l'apartat deu de la Resolució de 15 febrer de 2024, en el punt 2, els certificats de nivell, quan hagen sigut reconeguts, donaran lloc a l'acreditació, d'ofici, dels nivells A1, A2, B1 i B2 de la Competència Digital Docent.  
  
Sext  
Contra la present resolució, que no posa fi a la via administrativa, podrà interposar-se recurs d'alçada davant del conseller d'Educació, Universitats i Ocupació, en el termini d'un mes a partir de l'endemà de publicar-se en el Diari Oficial de la Generalitat Valenciana, de conformitat amb els articles 112, 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
  
València, 15 de maig de 2024.- El secretari autonòmic d'Educació: Daniel McEvoy Bravo.